### Termeni si conditii in vederea achizitiei de asigurari

1. Aspecte generale cu privire la serviciile de asigurare prin internet
A) Cine presteaza serviciile de asigurare prin internet
Serviciile de distributie de asigurare prin internet sunt prestate de compania de brokeraj Obsidian Broker de Asigurare-Reasigurare SRL prin asistentul sau în brokeraj: societatea Scala Assistance SRL; ambele detinând toate autorizatiile necesare desfasurarii acestei activitati de distributie de asigurari în România.
Date de identificare
a) Compania de brokeraj: Obsidian Broker de Asigurare-Reasigurare SRL
Sediu social: Bucuresti, Sos. Pipera nr. 4, etaj 2, sector 1,
Nr. Registrul Comertului: J40/8190/2019, CUI 41293315,
Telefon: 021 796 93 83,
E-mail:office@obar.ro, www.obsidianbroker.ro,
Nr. ASF Registrul Intermediarilor Principali: RBK-792/30.12.2019
b) în brokeraj: Scala Assistance SRL
Sediu social: Cluj-Napoca, Str. Bucureşti, Nr. 29, Ap. 13, Judet Cluj,
Nr. Registrul Comertului: J12/3206/2005, CUI RO17929585,
Telefon: 0729 798 666, 0741 253 255,
E-mail:office@roviniete.ro, www.roviniete.ro,
Nr. ASF Jurnalul Asistentilor: cod RAJ 516693/ 24.08.2020.
B) Autoritatea de Supraveghere
Activitatea distributie de asigurare este reglementata de catre Autoritatea de Supraveghere Financiara (ASF), autoritate administrativa autonoma de specialitate cu personalitate juridica, independenta, autofinantata, cu sediul în Bucuresti, Splaiul Independentei nr. 15, sector 5, cod postal 050092, Bucuresti, TELVERDE Sector Asigurari si Reasigurari: 0800 825 627, Fax: 021.659.60.51 si 021.659.64.36; e-mail: petitie-asigurari@asfromania.ro.
C) Despre serviciile de asigurare prin internet
(1)Obsidian Broker prin Asistentul sau în brokeraj, Scala Assistance, furnizeaza servicii de distributie de asigurare prin intermediul website-ului www.roviniete.ro.
(2)Descrierea detaliata a asigurarii se regasesc în toate sectiunile din Termeni si Conditii Utilizatori ("TCU"), dar si în orice document privind asigurarea contractata de utilizator obtinut prin intermediul website-ului ​www.roviniete.ro (sau pe orice alta cale de comunicatie, cum ar fi posta electronica) ce reprezinta împreuna “​Documentatia Contractuala”.
(3)Asigurarea se poate încheia prin sistemul informatic prin website-ul www.roviniete.ro într-o sectiune special accesibila doar utilizatorilor logati.
(4)În sectiunile din TCU se regasesc cel putin informatii referitoare la definirea termenilor, drepturilor si obligatiilor Utilizatorului/Clientului, Brokerului si Asistentului, politica de ofertare, emitere si plati, etc.
2. Definitii
1. Termenii folositi în prezentul document vor avea urmatorul sens:
a)Website – reprezinta sistemul paginilor web accesibile pe pagina de internet la adresa www.roviniete.ro sau www.obsidianbroker.ro;
b)Utilizator/Client – reprezinta orice persoana fizica/juridica care acceseaza website-ul www.roviniete.ro sau www.obsidianbroker.ro;
c)Asiguratul – reprezinta persoana fizica/juridica a carei bunuri sunt protejate în baza contractului/politei de asigurare;
d)Asigurare – reprezinta forma de protectie bazata pe un contract de asigurare prin care o persoana fizica sau juridica cedeaza anumite riscuri unei persoane juridice Asigurator, platind o suma de bani numita prima de asigurare. Asiguratorul se obliga prin acest contract sa plateasca Asiguratului despagubiri în cazul în care evenimentele prevazute în contract au loc;
e)Conditiile de asigurare – reprezinta regulile emise de Asigurator si sunt parte integranta a contractului de asigurare care reglementeaza drepturile si obligatiile fiecarei parti în contractul de asigurare, precum si modalitatea, termenul si termenii de îndeplinire a acestora;
f)Prestarea serviciilor pe cale electronica ​– reprezinta efectuarea serviciilor, care au loc prin trimiterea si preluarea datelor cu ajutorul sistemelor informatice, la cererea individuala a Utilizatorului, fara prezenta în acelasi timp a partilor;
g)Cookies ​– reprezinta fisierele text pastrate de browserul utilizatorului in memoria calculatorului acestuia, care poate fi utilizat de operatorii paginii de internet a Asiguratorului pentru recunoasterea utilizatorilor si pentru a adapta la acestia continutul afisat;
h)Link, link-uri​– reprezinta adresa prin care se conecteaza fie modulele unui program, fie modulele hardware ale unei retele de calcul;
i)Sistemul informatic​– reprezinta dispozitivele informatice si de programare care colaboreaza între ele, asigurând procesarea si pastrarea, precum si trimiterea si preluarea datelor prin reteaua de telecomunicatii, cu ajutorul corespunzator pentru tipul respectiv al retelei dispozitivului final.
j)Calcul/ calculatie​– reprezinta calcularea estimativa a pretului asigurarii pe baza datelor oferite de Utilizator, fara a fi necesara autentificarea acestuia. Calculul/calculatia nu are valoare de oferta.
a)Documentatia Contractuala ​– reprezinta toate documentele (inclusiv TCU) care formeaza cadrul general în relatia Client-Broker-Asistent.
b)TCU​– reprezinta Termeni si Conditii ale Utilizatorilor si toate sectiunile sale.
c)Servicii​– reprezinta activitati de distributie în asigurari /reasigurari a caror prestare fac obiect al contractului;
d)Asigurator – reprezinta o societate de asigurare în sensul definitiei prevazute la art. 1 alin. (2) pct. 3 si 4 din Legea nr. 237/2015 privind autorizarea si supravegherea activitatii de asigurare si reasigurare si care desfasoara activitati de distributie de asigurari si reasigurari, potrivit legislatiei aplicabile;
e)Companie de brokeraj/ Broker – reprezinta intermediarul principal, persoana juridica româna, autorizata în conditiile prevederilor legale; respectiv ​Obsidian Broker de Asigurare-Reasigurare SRL
f)Intermediar principal – reprezinta intermediarul, persoana juridica, ce desfasoara activitate de distributie ulterior obtinerii autorizarii de catre A.S.F. si institutiile de credit sau firmele de investitii potrivit definitiei de la art. 4 alin. (1) pct. 1 si 2 din Regulamentul nr. 575/2013 care obtin avizul A.S.F. pentru desfasurarea activitatii de distributie;
g)Asistent – reprezinta intermediarul secundar, persoana juridica, care desfasoara activitati de distributie în baza unui contract de colaborare cu un intermediar principal în legatura cu mandatul de brokeraj al acestuia, sub raspunderea intermediarului principal; respectiv​Scala Assistance S.R.L.;
h)Consultanta – reprezinta furnizarea unei recomandari personalizate unui client sau potential client, la cererea acestuia sau la initiativa distribuitorului de asigurari, în legatura cu unul sau mai multe contracte de asigurare;
i)Distribuitor de asigurari​– reprezinta intermediarul de asigurari sau asiguratorul;
j)Distributie de asigurari – reprezinta activitatea care consta în consultanta cu privire la contracte de asigurare, propunerea de astfel de contracte sau desfaşurarea altor actiuni premergatoare în vederea încheierii unor astfel de contracte, în încheierea unor astfel de contracte sau în asistenta pentru gestionarea sau derularea unor astfel de contracte, în special în cazul unei solicitari de despagubiri, inclusiv furnizarea de informatii privind unul sau mai multe contracte de asigurare în conformitate cu criteriile selectate de clienti pe un site sau prin alte mijloace de comunicare şi alcatuirea unui clasament al produselor de asigurare, inclusiv comparatii de pret şi de produse, sau o reducere la o prima, în cazul în care clientul are posibilitatea de a încheia în mod direct sau indirect un contract de asigurare prin utilizarea unui site sau a altor mijloace de comunicare;
k)A.S.F.​– reprezinta Autoritatea de Supraveghere Financiara din România;
l)Beneficiar real ​– reprezinta o persoana fizica ce detine si controleaza în cele din urma Clientul în numele ori în interesul caruia se realizeaza, direct sau indirect, o tranzactie sau o operatiune. Notiunea de „beneficiar real” este definita la art.4 din Legea nr. 129/2019.
m)Persoana expusa politic ​– reprezinta o persoana fizica care exercita sau a exercitat functii publice importante, membru direct ai familiilor acestora, precum si persoanele cunoscute public ca asociati apropiati ai persoanelor fizice care exercita functii publice importante. Sunt considerate ca persoane expuse politic, acele persoane fizice care exercita functii publice importante potrivit prevederilor de la art.3 din Legea nr.129/2019.
n)Reprezentantii/ Împuternicitii Clientului ​– reprezinta persoanele care, potrivit actelor constitutive si/sau hotarârii organelor statutare ale Clientului, sunt investite cu competenta de a conduce si/sau de a reprezenta Clientul.
o)Legislatia privind protectia datelor cu caracter personal ​– reprezinta Regulamentul (UE) 2016/679 a intrat în vigoare la 25 mai 2016 si este aplicabil din 25 mai 2018. Dispozitiile Regulamentului sunt aplicabile direct pe teritoriile statelor membre UE, fara ca, în principiu, sa mai fie necesare masuri de transpunere ori implementare. Totusi, Regulamentul de referinta prevede faptul ca în anumite situatii sunt necesare dispozitii de implementare la nivel national sau statele membre sunt abilitate sa adopte anumite dispozitii legale. Astfel, a fost adoptata Legea nr. 190/2018 privind masuri de punere în aplicare a Regulamentului (UE) 2016/679.
p)Legislatia privind distributia în asigurari ​– reprezinta toata legislatia aplicabila cum ar fi: Codul Civil Român, cu modificarile si completarile ulterioare, Legea nr.236/2018 privind distributia de asigurari, cu modificarile si completarile ulterioare, Norma A.S.F. nr. 19/2018 privind distributia de asigurari, cu modificarile si completarile ulterioare, Norma A.S.F. nr. 20/2018 privind pregatirea profesionala a persoanelor implicate în activitatea de distributie, cu modificarile si completarile ulterioare, etc., precum si orice alte reglementari emise de A.S.F. în aplicarea acesteia, publicate în Monitorul Oficial al României, Partea I, dar si actele sau regulamentele delegate, standardele tehnice de reglementare, cele de aplicare, actele de punere în aplicare si alte acte emise de Comisia Europeana sau de Consiliul si Parlamentul European, cu aplicabilitate directa în statele membre.
3. Drepturi si obligatii
(1) Obsidian Broker si Scala Assistance au urmatoarele drepturi si obligatii
a)Sa-i comunice Clientului despre imposibilitatea de a cere de la asiguratori oferte de produse/servicii de asigurare pentru Client în cazul în care Clientul nu furnizeaza Brokerului informatiile sau documentele necesare suplimentare solicitate de catre Obsidian Broker si Scala Assistance, dupa caz.
b)Sa-i comunice Clientului despre imposibilitatea de a executa cerintele Clientului în conditiile în care acestea contravin politicilor/ procedurilor lor interne, incluzând dar nelimitând-se la procedurile interne sau de grup, la legislatia aplicabila, precum si la standardele legale nationale si internationale pe care Obsidian Broker si Scala Assistance le respecta, acestora neputându-li-se imputa în niciun fel prejudiciile suferite de Client ca urmare a unui astfel de refuz.
c) Sa onoreze comenzile primite conform termenilor si conditiilor de emitere si livrare a asigurarilor.
d)Sa nu poata procesa informatiile/ documentele Clientului care nu îndeplinesc conditiile mentionate de prevederile legale în vigoare sau nu au fost completate corect în vederea încheierii în mod legal a unei asigurari valabile.
e)Sa anuleze o comanda în cazul în care datele comunicate nu sunt corecte.
f)Sa anunte Clientul asigurat prin orice forma de comunicare (telefonic/sms/e-mail) data expirarii contractului de asigurare, cât si oferta de reinnoire.
g)Sa solicite în scris informatii despre Client sau despre reprezentantii acestuia, în situatiile în care exista lipsuri în informatiile primite de Obsidian Broker si Scala Assistance sau când acestia apreciaza ca informatiile detinute referitoare la persoanele mentionate anterior nu sunt actuale, complete si corecte ori sunt contradictorii.
h)Sa transmita autoritatilor competente date si informatii cu privire la identitatea Clientului si serviciilor de distributie în asigurari efectuate, atunci când transmiterea acestora decurge dintr-o obligatie legala.
i)Sa depuna toate eforturile necesare pentru protejarea website-ului si a informatiilor transmise prin utilizarea website-ului;
j)Sa notifice periodic Clientul cu privire la data platii primelor/ ratelor de prima de asigurare conform asigurarilor încheiate de Client conform prezentelor TCU;
k) Sa dovedeasca buna credinta în relatiile cu acesta pentru a nu-i afecta interesele si a nu prejudicia terte persoane.
(2) Clientul are urmatoarele drepturi si obligatii
BAAR - Asiguratii cu risc ridicat
Daca asiguratii primesc de la cel putin trei asiguratori diferiti oferte ale caror prime de asigurare RCA sunt cu 36% (factorul „N”) mai mari fata de tariful de referinta, aferent segmentului de risc din care fac parte, sunt încadrati în categoria asiguratilor cu risc ridicat, potrivit Legii nr. 132/2017 si pot solicita Biroului Asiguratorilor de Autovehicule din România (BAAR) o oferta pentru încheierea unui contract RCA la urmatorul link: https://www.baar.ro/asigurati-cu-risc-ridicat/.
a)Sa solicite produse si/sau servicii de asigurare de la Obsidian Broker si Scala Assistance si sa i se puna la dispozitie oferte competitive pe piata de asigurari/reasigurari.
b)Sa formuleze contestatii cu privire la Serviciile prestate; contestatiile se depun în scris la sediul Obsidian Broker sau pe e-mail la datele de contact de pe pagina de web Obsidian Broker ​www.obsidianbroker.ro​, în timpul orelor de program, sau la sediul Scala Assistance sau pe e-mail la datele de contact de pe pagina de web Scala ​www.roviniete.ro​, în timpul orelor de program.
c)Sa autorizeze Obsidian Broker si Scala Assistance ca broker de asigurare prin continuarea accesarii paginii de web www.roviniete.ro
d)Sa completeze corect si complet informatiile necesare în vederea obtinerii de oferte si emiterii de asigurari, Clientul fiind singurul raspunzator pentru aceastea.
e)Sa anunte Obsidian Broker si Scala Assistance în cazul intervenirii oricarui fapt care produce modificari în statutul juridic avut în vedere initial, sau a oricaror modificari ale datelor si informatiilor furnizate anterior, inclusiv in ceea ce priveste riscul de asigurare, daunalitatea, si sa furnizeze documente doveditoare ale efectuarii acestor modificari si sa înlocuiasca în mod corespunzator actele prezentate initial, în cel mai scurt timp posibil de la data modificarii respective. Pâna la data primirii a acestor modificari din partea Clientului, inclusiv dovada înregistrarii acestora, Obsidian Broker si Scala Assistance sunt îndreptatite sa considere informatiile si datele de identificare aflate în posesia lor ca fiind valabile. Obsidian Broker si Scala Assistance nu pot raspunde în nici un fel pentru eventualele prejudicii cauzate ca urmare a necomunicarii în timp util si în conditii de siguranta a modificarilor/ completarilor aparute sau în cazul în care acestea au fost comunicate de catre Client în mod incomplet si fara înscrisuri doveditoare. Declaratiile inexacte sau reticenta privind riscul poate atrage nulitatea asigurarii.
f)Sa achite la termen primele/ ratele de prima de asigurare, dupa caz, aferente produselor de asigurare contractate si detinute, conform prevederilor din politele de asigurare relevante în vigoare la momentul incheierii si pe durata valabilitatii unei polite de asigurare, inclusiv conform notificarilor/ devizelor de plata comunicate de Obsidian Broker si Scala Assistance cu privire la politele de asigurare incheiate. Clientului i se aduce la cunostinta ca intarzierea si/sau neplata partiala/totala a primele/ ratele de prima asigurare aferente produselor de asigurare contractate si detinute, poate conduce la decizia Asiguratorului de a nu lua sub acoperire riscul de asigurare contractat si/ sau de a inceta valabilitatea unei polite de asigurare contractate.
g)Sa fie informat ca Obsidian Broker si Scala Assistance nu încaseaza numerar, având ca scop prevenirea activitatilor de spalare a banilor si pentru combaterea finantarii terorismului.
h)Sa dovedeasca buna credinta în relatiile cu acesta pentru a nu-i afecta interesele si a nu prejudicia terte persoane si sa infomeze în timp real toate persoanele implicate: pentru utilizatorul persoana juridica sa îsi informeze Reprezententii/ Împuternicitii, iar utilizatorul persoana fizica – sotul/sotia. În caz de neinformare conforma a acestora, Brokerul/ Asistentul nu îsi va asuma nicio responsabilitate.
i)Sa fie informat ca Obsidian Broker si Scala Assistance nu raspund daca o cerere de ofertare este refuzata sau daca un Asigurator nu a acceptat sa acopere riscul de asigurare urmare a unui eveniment care nu poate fi controlat de catre Obsidian Broker si Scala Assistance.
j)Sa fie informat ca prevederile privind prelucrarea de date cu caracter personal mentionate în cuprinsul acestora se vor aplica în mod direct si reprezentantilor, împuternicitilor, angajatilor Clientului, ultimului beneficiar real, asociatilor/ actionarilor directi/ indirecti ai Clientului, precum si ale oricaror alte persoane fizice implicate în activitatea Clientului, ale caror date personale sunt transmise catre Obsidian Broker si Scala Assistance de catre Client în documentele solicitate la initierea relatiilor de afaceri sau pe parcursul derularii acestora (cu titlu exemplificativ, dar nelimitând-se la acestea: act constitutiv/statut, certificat constatator emis de Registrul Comertului, împuterniciri, delegatii etc), ca si când ar fi semnate de acestia în nume propriu.
k)Sa obtina în prealabil autorizarea scrisa de la persoanele fizice vizate ale caror date personale le transmite conform celor mentionate mai sus, în vederea prelucrarii acestora si a transferului în strainatate a datelor personale în scopurile prevazute în prezentele TCU. Prezenta confirmare este valabila si se considera a fi acordata de Client la fiecare transmitere de date cu caracter personal catre Obsidian Broker si Scala Assistance, pe întreaga durata a colaborarii dintre Client si Broker si Asistent.